Það vantar sárlega að koma fyrir gangstétt eftir Austurbergi . Það er gangstétt og bílastæði hjá Leiknishúsinu , sundlauginni en þegar komið er á bílastæðið við FB er engin gangstétt . En þar er grasbali við götuna sem getur nýst sem gangstétt . Börn sem eiga leið úr Hólabrekkuskóla og í Gerðuberg , tónlistarskólann eða frístundaheimilið við Hraunberg hafa enga gangstétt til að ganga eftir á þessari leið , að undirgöngunum við Gerðuberg . Þetta myndi auka umferðaröryggi skólabarnanna og annarra . Skortur á umferðaröryggi við svæði eins og þetta , þar sem mikil umferð barna er , bæði í tómstundir og til og frá skóla hefur áhrif á lífsgæði okkar sem búum í hverfinu . Þetta er lítil framkvæmd sem getur haft mikil og góð áhrif .